Entre as técnicas non habituais do filme están varios cameos con personaxes coñecidos para expoñer o problema financeiro. Selena Gomez é unha das personaxes que aparecen, explicando nunha mesa de xogo de Las Vegas en que consiste un produto financeiro, o CDO sintético
***The Big Short*** é un filme estadounidense de 2015 do xénero de comedia dramática biográfica dirixida por Adam McKay e escrito por McKay e Charles Randolph, baseado no libro *The Big Short: Inside the Doomsday Machine* (2010) de Michael Lewis sobre a crise financeira de 2007-2008 , que se desencadeou pola burbulla inmobiliaria dos Estados Unidos. Entre outros actuaron na produción Christian Bale, Steve Carell, Ryan Gosling, Brad Pitt, Melissa Leo e Marisa Tomei.

A película caracterízase polas súas técnicas pouco convencionais para explicar instrumentos financeiros complexos. Entre outros, dispón cameos con Margot Robbie, Anthony Bourdain, Selena Gomez e Richard Thaler que rompen a cuarta parede para explicar conceptos tales como hipotecas de alto risco e obrigacións garatizadas por débeda como unha metareferencia, outros actores diríxense ao público, en especial Gosling, que serve como narrador.

A primeira estrea foi nos Estados Unidos, en versión limitada, nalgúns cinemas escollidos o 11 de decembro de 2015. Paramount Pictures estrou o filme para o resto dos cinemas o 23 de decembro. O filme foi un éxito económico e de crítica, recadando 133.000.000 $ cun orzamento de 50.000.000. Logrou candidaturas a cinco premios da Academia: mellor filme, mellor director, mellor actor secundario, mellor montaxe e mellor guión adaptado, gañando este último.

Argumento
---------

Marisa Tomei, unha das protagonistas do filme, en 2012
O filme describe diversos actores clave na creación da permuta de incumprimento crediticio no mercado que buscaba apostar en contra da obriga colateralizada por débeda (CDO), e que rematou aproveitando a crise financeira global. A película componse de tres historias separadas que se executan simultaneamente, sen trama ningunha superposta, só conectadas pola colapso do mercado hipotecario. Michael Burry (Christian Bale) é o xestor dun fondo de alto risco, que decide investir moito do diñeiro en apostar a que o sistema imobiliario dos Estados Unidos vai quebrar nun breve prazo. Esa decisión xéralle complicacións cos investidores, ao non apostar contra do sistema ninguén antes e tirar proveito. Ao saber destes investimentos, o corredor Jared Vennett (Ryan Gosling) percibe a oportunidade e ofrécella aos seus clientes. Un deles é Mark Baum (Steve Carell), o dono dunha corredoría que enfronta problemas persoais dende o suicidio do seu irmán. Paralelamente, dous principiantes na Bolsa de Valores pensan que poden gañar moitos cartos ao apostar na crise inmobiliaria e, para tanto, piden axuda a un gurú de Wall Street, Ben Rickert (Brad Pitt), que vive recluso.

Elenco
------

Un grupo de actores durante un descanso na rodaxe do filme en Nova York o 22 de maio de 2015
* Christian Bale - Michael Burry
* Steve Carell - Mark Baum
* Ryan Gosling - Jared Vennett
* John Magaro - Charlie Geller
* Finn Wittrock - Jamie Shipley
* Brad Pitt - Ben Rickert
* Hamish Linklater - Porter Collins
* Rafe Spall - Danny Moses
* Jeremy Strong - Vinny Daniel
* Marisa Tomei - Cynthia Baum
* Melissa Leo - Georgia Hale
* Stanley Wong - Ted Jiang
* Byron Mann - Wing Chau
* Tracy Letts - Lawrence Fields
* Karen Gillan - Evie
* Max Greenfield
* Margot Robbie - Ela mesma
* Selena Gomez - Ela mesma
* Richard Thaler - Ela mesma
* Anthony Bourdain - El mesmo

Produción
---------

### Desenvolvemento

En 2013, Paramount adquiriu os dereitos do libro de non ficción *The Big Short: Inside the Doomsday Machine* de Michael Lewis para desenvolvelo nun filme, que a produtora de Brad Pitt, Plan B Entertrainment ía producir. O 24 de marzo de 2014 contratouse a Adam McKay para escribir e dirixir a película, sobre a burbulla económica e hipotecaria. o guionista Charles Randolph, escribiu a historia e un dos primeiros cambios foi atopar o ton correcto para a película. Dous anos despois de Randolph escribir o seu proxecto, McKay, como director, reescribiu o guión. Foi de McKay a idea de incluír cameos de famosos no filme para explicar conceptos financeiros.

### O elenco

O 13 de xaneiro de 2015, *Variety* anunciou que Brad Pitt, Christian Bale, e Ryan Gosling ían protagonizar o filme, con Pitt producindo a película canda Dede Gardner e Jeremy Kleiner. Plan B Entertrainment ía financialo, e Paramount xestionaría os dereitos de distribución. Pitt xa actuou na adaptación doutro libro de Lewis *Moneyball*, co que foi candidato aos Óscar. O 14 de xaneiro, anunciouse que Steve Carell tamén actuaría. O 21 de abril de 2015 *Deadline deu a coñer a máis membros da repartición,* Melissa Leo, Marisa Tomei, Tracy Letts, Hamish Linklater, John Magaro, Byron Mann, Rafe Spall, Jeremy Strong, e Finn Wittrock. Charles Randolph escribiu a versión inicial. Max Greenfield uniuse o elenco da película o 23 de abril de 2015. Karen Gillan chiou sobre a súa implicación na película o 8 de maio de 2015.

### Rodaxe

A rodaxe principal comezou o 18 de marzo de 2015 en Nova Orleáns (Luisiana). O 20 de maio de 2015 rodouse en Manhattan, Nova York. O 22 de maio, o equipo de produción recreou as oficinas da empresa de investimento Lehman Brothers no ástrago do Departamento de Servizos Financeiros do Estado de Nova York, en Manhattan.

Estrea
------

O 22 de setembro de 2015 Paramount anunciou que o filme coñecería unha estrea limitada o 11 de decembro de 2015, mentres a exhibición xeral comezaría o 23 de decembro de 2015. O filme saíu en DVD e Blu-ray o 15 de marzo de 2016.

Recepción
---------

### Recadación

*The Big Short* recadou 70.300.000$ nos Estados Unidos e o Canadá e outros 63.200.000 no resto do mundo, facendo un total de 133.400.000 fronte a un orzamento de produción de 50.000.000.

A estrea foi en oito cines dos Ánxeles, Nova York, San Francisco e Chicago o 11 de decembro de 2015 e recadou 705.527$ (unha media de 88.191 por cine). A mellor posición dunha película de estrea en oito localidades, superando a anterior marca de *Memorias dunha gueixa* (85.313 por cine) A estrea en todo o país foi o 23 de decembro de 2015 e recadou 2.300.000$ no seu primeiro día e na primeira fin de semana recadou 10.500.000, a 6º mellor recadación.

### Crítica

En Rotten Tomatoes, a película ten unha taxa de aprobación do 88% baseada en 281 críticas, cunha media de 7.8/10. En Metacritic, a súa puntuación é de 81 sobre 100, baseada en 45 críticas, indicando "recoñecemento universal". En CinemaScore o público consultado deulle ao filme unha nota media de "A–" nunha escala de A+ a F. IGN deulle unha puntuación de 8.6/10, enxalzando a súa "enérxica dirección" e facer "un complicado conto comprensible para o leigo, mesmo cando desencadea indignación nos logreiros que axudaron a causalo". *The New York Times* afirmou que ofrece a mellor explicación que deu filme á crise financeira global.

Véxase tamén
------------

### Outros artigos

* *The Wolf of Wall Street*
* Crise económica de 2008-2013

Notas
-----

1. ↑  FilmL.A. (15 de xuño de 2016). "2015 Feature Film Study". Arquivado dende o orixinal o 04 de xullo de 2016. Consultado o 11 de setembro de 2017.
2. ↑  "The Big Short (2015)". *Box Office Mojo*. Consultado o 22 de maio de 2017.
3. 1 2  "Paramount Taps ‘Anchorman’ Helmer Adam McKay To Adapt And Direct Michael Lewis’ ‘The Big Short’ About Economic Meltdown". *deadline.com*. 24 de marzo de 2014.
4. ↑  "Paramount pushes 'The Big Short' into awards season". Associated Press. 25 de setembro de 2015.
5. ↑  "The Big Short | Trailer & Movie Site | decembro de 2015". *The Big Short*. Arquivado dende o orixinal o 30 de decembro de 2015. Consultado o 26 de decembro de 2015.
6. ↑  "A Grande Aposta". *AdoroCinema*. Consultado o 16 de xaneiro de 2016.
7. ↑  McNary, Dave (24 de marzo de 2014). "‘Anchorman's’ Adam McKay Boards Financial Drama".
8. ↑  Hogan, Brianne (20 de xaneiro de 2016). "Banking on The Big Short". Creative Screenwriting.
9. ↑  "Brad Pitt, Christian Bale and Ryan Gosling to Star in Financial Drama ‘The Big Short’". *Variety*.
10. ↑  "Steve Carell in Talks to Join Christian Bale, Ryan Gosling in 'The Big Short'". *Hollywood Reporter*.
11. ↑  "‘The Big Short’ Solidifies With Christian Bale, Steve Carell, Ryan Gosling, Brad Pitt". *Deadline*.
12. ↑  "Max Greenfield Joins Brad Pitt, Ryan Gosling in ‘The Big Short’".
13. ↑  "Just had an amazingly fun day shooting on The Big Short film!". Twitter. 8 de maio de 2015.
14. ↑  "Brad Pitt, Ryan Gosling, & Christian Bale are headed to Orleans for ‘The Big Short’". OLV=data=10 de febreiro de 2015. Arquivado dende o orixinal o 12 de febreiro de 2015. Consultado o 09 de setembro de 2017.
15. ↑  "‘The Big Short’, starring Brad Pitt, Ryan Gosling, & Christian Bale, begins filming in New Orleans". OLV. 23 de marzo de 2015. Arquivado dende o orixinal o 28 de marzo de 2015. Consultado o 09 de setembro de 2017.
16. ↑  "‘The Big Short’, starring Brad Pitt and Ryan Gosling, is filming in NYC this week!". OLV. 16 de maio de 2015. Arquivado dende o orixinal o 22 de maio de 2015. Consultado o 09 de setembro de 2017.
17. ↑  "‘Big Short’ Recreates Lehman Bros. Offices in Regulator’s Building". *The Wall Street Journal*. 22 de maio de 2015.
18. ↑  "Paramount pushes 'The Big Short' into awards season". CNS News. 22 de setembro de 2015. Arquivado dende o orixinal o 26 de xaneiro de 2016. Consultado o 09 de setembro de 2017.
19. ↑  "Box Office: Ron Howard's 'Heart of the Sea' Capsizes With $11M U.S. Debut". *The Hollywood Reporter*. 13 de decembro de 2015.
20. ↑  "‘Star Wars’ Flies To $540M In Second Best Box Office Weekend Of All Time". *Deadline*. 28 de decembro de 2015.
21. ↑  "The Big Short". Metacritic.
22. ↑  "The Big Short Review". IGN. 8 de decembro de 2015.
23. ↑  "What ‘The Big Short’ Gets Right, and Wrong, About the Housing Bubble". *The New York Times*. 23 de decembro de 2015.

* Portal:Cine
* Portal:Estados Unidos de América

|  |  |
| --- | --- |
| Control de autoridades | 
* Wd: Q19850715
* WorldCat
* VIAF: 114145911104027060960
* AFI: 70871
* Allmovie: v596340
* AlloCiné: 227900
* BBC: b06vq3yn
* BNE: XX5647050
* Box Office Mojo: bigshort
* CineRessources: 129595
* FilmAffinity: 774066
* IMDb: tt1596363
* LCCN: no2016084033
* LibraryThing: 17000978
* LUMIERE: 63988
* Metacritic: the-big-short
* OFDb: 283219
* OMDB: 85657
* Rotten Tomatoes: the\_big\_short
* Synchronkartei: 32929
* TheNumbers: Big-Short-The
* TMDb: 318846

 |